Utendørs deltok han i NM i mangekamp 2015, og vant der G16-klassen med 4937 poeng. Han ble tatt ut til Nordisk juniormesterskap i mangekamp 2015, men kom der på ellevte- og sisteplass i U18-klassen med 4995 poeng. I Nordisk juniormesterskap i friidrett 2015 deltok han i stavsprang, og kom på fjerdeplass med 4,55 meter. Han vant stavsprang under Världsungdomsspelen 2015, og fikk sølv i stavsprang i U20-klassen under Junior-NM i friidrett 2015, bak Toralv Opsal. I European Youth Summer Olympic Festival 2015 kom han på sjetteplass i stavsprang. I august vant han stavspraang under Ungdomsmesterskapet i friidrett 2015, og han kom på tredjeplass i spydkast og fjerdeplass i tresteg.